རྩྭ་རྩེ་ལ་མར་དཀར་དང་འོ་མ་སྦྲང་རྩི་བདུད་རྩི་སོགས་དྲི་ཞིམས་པས་སྦགས་པའི་ཆུས་
བྱུགས། བསྲེག་རྫ་ས་ནི། མེ་ཏོག་སྣ་ཚོགས། འབྲུ་སྣ་ཚོགས། དྲི་བཟང་སོགས་སྨན་སྣ་ཚོགས་དང་། ཏིལ་ནག་པོ། མ་
རྙེད་ན་ཟར་མ་ལ་སོགས་པའི་མར་ཁུ་འབྱུང་བའི་འབྲུ་སྣ་ཚོགས་དང་། དཀར་གསུམ་མངར་གསུམ་རྣམས་ཕྱོགས་གཅིག་
ཏུ་བསྲེས་པའམ། ཡང་ན་ཐམས་ཅད་ཞིབ་ཏུ་བཏགས་ལ་རིལ་བུར་དྲིལ་བ་ཅི་མང་བྱས་ཏེ་ཕུལ་ཀྱང་རུང་། མར་ཁུ་ནི།
མར་དཀར་བཞུས་པའི་མར་ཁུ་ཅི་འབྱོར་དང༌། ཆུ་གཉིས་ཉེར་སྤྱོད་ལྔ་སྨན་རཀ་གཏོར་གསུམ་རྣམས་རང་གི་གཡས་ངོས་
སུ་བཤམས། མདུན་དུ་ནང་མཆོད། རྡོར་དྲིལ། དགང་བླུགས། ཁ་ཁྱེར་ལ་འགོད་རྒྱུའི་ཀུ་ཤ རླུང་གཡབ། སོ་རྩི། གོས་
ཟུང༌། ལས་བུམ་སོགས་ཉེ་བར་མཁོ་བའི་ཡོ་བྱད་རྣམས་ཚོགས་པར་བྱ། དེ་ནས་སྒྲུབ་པ་བོ་སྟན་བདེ་བ་ལ་ཁ་ཤར་དུ་
ཕྱོགས་པར་འཁོད་དོ། །
གཉིས་པ་དངོས་གཞི་ལས་བྱང་གཞུང་བསྲངས། ཚོགས་ཀྱི་མཆོད་བཤགས་སྟོབས་གསུམ་སྔོན་དུ་བཏང་
ནས་སྦྱིན་བསྲེག་གི་ཆོ་ག་ལ་འཇུག་སྟེ། དེའི་སྐབས་ནས་དབུ་རྒྱན། ཐོར་ཚུགས་སྟོད་གཡོགས་སྨད་གཡོགས་དཀར་བོ་
གསོལ་ལ། ངག་སྨྲ་བཅད་ཀྱི་ངང་ནས་དགང་བླུགས་བྱིན་གྱིས་བརླབ་པ་ནི། ༈ རང་ཉིད་ལྷར་གསལ་བའི་
ཐུགས་ཀའི་ཧཱུཾ་ལས་འོད་ཟེར་འཕྲོས་བས་ཕྱོགས་བཅུ་དུས་བཞིའི་རྒྱལ་བ་སྲས་བཅས་རྣམས་
ཀྱི་ཐུགས་དམ་གྱི་རྒྱུད་བསྐུལ། བྱིན་རླབས་རྣམས་ཚུར་འདུས་པ་ལས་གཟར་བུ་གཉིས་ལ་
འཐིམ། དེ་ཞུ་བ་ཧཱུཾ་དང་ཨ་ལས་རྡོ་རྗེ་དང་དྲིལ་བུར་གྱུར། དེ་ཡོངས་སུ་གྱུར་པ་ལས་བཅོམ་
ལྡན་འདས་གསང་བདག་དྲེགས་པ་ཀུན་འདུལ་ཞལ་གཅིག་ཕྱག་གཉིས་པ་ཡུམ་དང་བཅས་པ་
སྙོམས་པར་ཞུགས་པའི་རྐྱེན་གྱིས་འོད་དུ་ཞུ་ནས་བླུགས་གཟར་དང་དགང་གཟར་གྱི་རྣམ་པར་
གྱུར་པར་བསམ། ༈ བསངས་ཆུ་སྒྲུབ་པ་ནི། ཨོཾ་སྭ་བྷཱ་ཝ་ཤུདྡྷ་སརྦ་དྷརྨཱ་སྭ་བྷ་ཝ་ཤུདྷོ྅་ཧཿ
ལས་
199

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
བུམ་སྟོང་བ་ཉིད་དུ་གྱུར། སྟོང་བའི་དང་ལས་བཾ་ལས་བྱུང་བའི་རིན་པོ་ཆེའི་བུམ་པ་དཀར་བོ་
ལྟོ་བ་ཆེ་བ་མགྲིན་པ་རིང་བ་མཆུ་འཕྱང་བ་ལ་སོགས་པའི་བུམ་པའི་མཚན་ཉིད་ཐམས་ཅད་
དང་ལྡན་པར་གྱུར་པའི་བུམ་པའི་ནང་དུ་ཆུའི་སྟེང་དུ་ཟླ་བའི་དཀྱིལ་འཁོར་གྱི་སྟེང་དུ་ཧཱུཾ་ཡིག་
གི་མཐར་བཟླས་བྱའི་སྔགས་འཕྲེང་གིས་བསྐོར་བ་ལས་འོད་ཟེར་ཕྱོགས་བཅུར་འཕྲོས་པས་
རྩ་བ་གསུམ་གྱི་ལྷ་ཚོགས་ཐམས་ཅད་ཀྱི་སྐུ་གསུང་ཐུགས་ཀྱི་བྱིན་རླབས་ནུས་མཐུ་ཐམས་ཅད་
ལས་སྔགས་ཀྱི་རྣམ་པར་སྤྱན་དྲངས་ཏེ་བུམ་པའི་ཆུ་ལ་ཐིམ་པར་གྱུར་པར་བསམ་ལ། ཨོཾ་བཛྲ་
ཙཎྚ་མ་ཧཱ་རོ་ཥ་ན་མ་མ་ཧཱུྃ་ཧཱུྃ་ཕཊཿ༔ ཅེས་བརྒྱ་སྟོང་ལ་སོགས་པ་བཟླས། སྔགས་འཕྲེང་ཟླ་གདནཧཱུཾ་
དང་བཅས་པ་འོད་དུ་ཞུ་ནས་བུམ་ཆུར་གྱུར་ཅེས་པས་བསངས་ཆུ་བསྒྲུབ་བོ། །དེ་ནས་ལས་བུམ་དང་ནང་
མཆོད་ནས་ཀུ་ཤ་དང་མཐེབ་སྲིན་གྱིས་བླངས་ཏེ་ལས་སྔགས་དང་བཅས་པས་ལན་གསུམ་གསུམ་གྱིས་བསངས། དེ་
ནས་ཕྱག་རྒྱ་དང་བཅས་ཏེ་རྫས་རྣམས་བཀྲུས་པར་མོས་ཏེ། ཨོཾ་ཨོཾ་སྭཱ་ཧཱ། ལམ་ཤིང་ལ། ཨོཾ་ཨཱཿསྭཱ་ཧཱ། མར་ལ།
ཨོཾ་ཤྲི་སྭཱ་ཧཱ། འབྲུ་ལ། ༀ་ཛཾ་སྭཱ་ཧཱ། རྫས་གཞན་རྣམས་ལ། ༀ་ཀུ་རུ་ཀུ་རུ་སྭཱ་ཧཱ། ཨོཾ་ཨཱཿཧཱུཾ་འཇིགས་
པ་བརྒྱད་ལ་སོགས་པ་ཐམས་ཅད་ཤཱིནྟཾ་ཀུ་རུ་ཡེ་སྭཱ་ཧཱ། ཞེས་ནུས་ལྡན་གྱི་འདུད་རྩིར་བརླབས། དཔལ་
འབར་ཐལ་མོའི་བར་དུ་བཟུང་སྟེ་ལན་གསུམ་གཡས་སུ་བསྐོར་བ་དང་མཉམ་དུ་བསྙེན་སྔགས་བཟླ་ཞིང་། ཨོཾ་ཨགྣི་
རཾ་ཛོ་ལ་རཾ། ཞེས་བརྗོད་ཅིང་མེ་སྤར། རླུང་གཡབ་བཟུང་ལ་ཧཱུཾ་བདུན་བརྗོད་ཅིང་མེ་གཡབས། དེ་ནས་ལས་སྔགས་
དང་བཅས་པས་ཐབས་ལ་བསངས་ཆུ་གཏོར་ལ། ཨོཾ་སྭ་བྷཱ་ཝ་ཤུདྡྷ་སརྦ་དྷརྨཱ་སྭ་བྷཱ་ཝ་ཤུདྷོ྅་ཧཾ སྟོང་བ་
ཉིད་དུ་གྱུར། སྟོང་བའི་ངང་ལས་བཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་དུ་
ཧཱུཾ་ལས་བྱུང་བའི་ཞི་བའི་ཐབ་ཟླུམ་པོ་རྒྱར་ཁྲུ་གང་བ། དཔངས་སུ་ཁྲུ་ཕྱེད་པ། ཁ་ཁྱེར་དང་
མུ་རན་ལ་རྡོ་རྗེའི་ཕྲེང་བས་ཟླུམ་པོར་བསྐོར་བ། ཕྱི་རོལ་གྱི་གྲྭ་བཞི་ཟླ་ཕྱེད་རྡོ་རྗེས་མཚན་བ་
དྭངས་ཤིང་ཐོགས་པ་མེད་པ་མེ་འབར་བའི་དབུས་སུ་པདྨ་དང་ཉི་མའི་སྟེང་དུ་རཾ་ཡིག་དམར་
བོ་ལས་འོད་འཕྲོས། འདུས་ཡོངས་སུ་གྱུར་པ་ལས་མེ་ལྷ་སྐུ་མདོག་དཀར་བོ་ར་སྐྱེས་ལ་ཞོན་
པ་ཞལ་གཅིག་ཕྱག་གཉིས་བ་གཡས་བགྲང་འཕྲེང་དང་གཡོན་སྤྱི་བླུགས་བསྣམས་པ། ཚངས་
པའི་སྐུད་པ་འཆང་བ། གསུས་ཁྱིམ་ཆེ་བ། རལ་བའི་ཐོར་ཚུགས་དང་སྨུ་རའི་ཨག་ཚོམས་ཅན་
200

གསང་བདག་དྲེགས་པ་ཀུན་འདུལ་གྱི་བསྙེན་པའི་ཁ་སྐོང་།
སྐུ་ལས་འོད་ཟེར་དཀར་བོ་འཕྲོ་བ་དྲང་སྲོང་གི་ཚོགས་ཀྱིས་བསྐོར་བར་བསམ། : བཛྲ་ས་མ་ཡ་
ཛཿ ཧཱུཾ་དད་པ་དང་ནི་དམ་ཚིག་གིས། །ཚུར་གཤེགས་ཚུར་གཤེགས་འབྱུང་བོ་ཆེ། །མེ་ལྷ་དྲང་
སྲོང་བྲམ་ཟེ་མཆོག །བསྲེགས་བླུགས་ཞལ་ཟས་བཞེས་སླད་དུ། །འདི་ཉིད་དུ་ནི་བཞུགས་སུ་
གསོལ། །ཨ་ལ་ལ་སྟེ་དགྱེས་པར་མཛོད། །ཨོཾ་ཨཿགྷེ་ཡེ་དེ་ཝ་རི་ཥི་ཛཿཛཿམེ་ལྷ་འཁོར་བཅས་
རི་རབ་ཀྱི་མེ་མཚམས་ནས་བྱོན་པ་དམ་ཚིག་པ་ལ་ཛཿཧཱུྃ་བཾ་ཧོཿགཉིས་སུ་མེད་པར་གྱུར་པར་
ང་སམས། པདྨ་ཀ་མ་ལ་ཡེ་སྟཱཾ་གྱིས་གདན་འབུལ། ལྷ་ཚོགས་རྣམས་ཀྱི་སྤྱི་བོར་ཨོཾ། མགྲིན་པར་
ཨཱཿ ཐུགས་ཀར་ཧཱུྃ་གིས་མཚན་པར་གྱུར། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་དབང་
གི་ལྷས་དབང་བསྐུར། མི་བསྐྱོད་པས་དབུ་བརྒྱན་པར་བསམས། ཕྱག་འཚལ་བ་ནི། ཨོཾ་ཨགྣ་ཡེ་
དེ་ཝ་རི་ཥི་ཨ་ཏི་པུ་ཧོཿ པྲ་ཏི་ཙཱ་ཧོཿ མཆོད་པ་འབུལ་བ་ནི། ཨཾ་ཨགྷ་ཡེ་དེ་ཝ་རི་ཥི་བཛྲ་དྷཱུ་པེ་པཱུ་ཛ་
ཧཱུཾ། ནས་ཤཔྟ་པཱུ་ཛ་ཧཱུྃ་གི་བར་དང་། སྨན་གཏོར་རཀ་གསུམ་ཀྱང་འབུལ། སྔགས་འཇུག་ཏུ། ༈ གྷ་ན་ཙཀྲ་
པཱུ་ཛ་ཁཱ་ཧི། ཀུ་ཤ་ལག་གཡོན་དུ་བཟུང་ལ། ཨོཾ་བཛྲ་ས་ཏྭ་ཨཱཿལན་གསུམ་མམ་བདུན་བརྗོད་ལ། ཀུ་ཤ་འདི་
ནི་གཙང་ཞིང་དགེ །ས་ལས་སྐྱེས་པ་སྙིང་བོ་མཆོག །དཀོན་མཆོག་གསུམ་གྱི་དགེ་བྱེད་དེ། །
ཚངས་པ་ཡི་ཡང་དགེ་བྱེད་ཡིན། །འདི་ཡིས་བདག་ལ་གེགས་མེད་ཅིང༌། །ལས་ཀྱིས་དངོས་
གྲུབ་བསྩལ་དུ་གསོལ། །ཀུ་ཤ་རྣམས་གཡས་སྐོར་དུ་རིམ་བཞིན་སྔ་མའི་རྩ་བ་ཕྱི་མའི་རྩེ་མོས་མནན་ལ་དགྲམ།
ཞོ་ཟན་འབུལ་བ་ནི། མེ་ལྷའི་ཞལ་འཛུམ་ཞིང་ཅུང་ཟད་གདངས་པའི་ལྕེ་ཧཱུཾ་ལས་རྡོ་རྗེ་རྩེ་ལྔ་བ་ཧཱུྃ་
དང་དགང་བླུགས་ཀྱི་རྩེ་ལ་རཾ་ཡིག་གིས་མཚན་པར་མོས་ནས། ཨོཾ་ཨསྣེ་ཡེ་སྭཱ་ཧཱ། ཞེས་བརྗོད་
ཅིང་བླུགས་གཟར་བདུན་གྱིས་དགང་གཟར་བཀང་། པུས་མོའི་ཁོངས་ལས་ལག་པ་གཉིས་ཕྱིར་མི་འདའ་བའི་རྡོ་རྗེ་ཁུ་
ཚུར་བྱང་ཆུབ་མཆོག་གི་ཕྱག་རྒྱས་གཟར་བུ་གཉིས་ཁ་སྦྱར་ཞིང་གཡས་སུ་བསྐོར་ཏེ། ཨོཾ་ཨགྣ་ཡེ་དི་བྱ་དི་བྱ་བི་
ཤུདྡྷེ་ཤྲི་ཧ་བྱ་ཀ་བྱ་ཧ་ན་ཡེ་བདག་གི་ཏིང་ངེ་འཛིན་མི་གསལ་ཞིང་སྔགས་ཆད་ལྷག་གི་ཉེས་པ་
དང་ནད་གདོན་སྡིག་སྒྲིབ་མི་མཐུན་པའི་ཕྱོགས་ཐམས་ཅད་ཤནྟིཾཀུ་རུ་ཡེ་སྭཱ་ཧཱ། ཞེས་ལན་གསུམ་
གྱི་འབུལ་ཞིང༌། མེ་པྲ་བརྟག །མེ་ལྷའི་ཐུགས་ཀ་ནས་འོད་ཟེར་འཕྲོས་པས་བསྒྲུབ་བྱའི་ནད་གདོན་
སྡིག་སྒྲིབ་མི་མཐུན་པའི་ཕྱོགས་ཐམས་ཅད་རྣག་ཁྲག་སྲོག་ཆགས་གཟུགས་བརྙན་གྱི་ཚུལ་དུ་
201

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
བ་སྤུའི་བུ་ག་ཐམས་ཅད་ནས་ཕྱིར་ཐོན་ནས་བསྲེག་རྫས་རྣམས་ལ་ཐིམ་པར་བསམས་ལ། གཡོན་
པས་བསྲེག་རྫ་ས་ཀྱི་སྣོད་བཟུང་། གཡས་པའི་མཐེབ་སྲིན་གྱིས་བླངས་ཏེ། འོག་ནས་བསྐོར་ཞིང་། མཆོག་སྦྱིན་གྱི་ཕྱག་
རྒྱས། ཡམ་ཤིང་ནི། ཨོ་ཨགྣ་ཡེ་བཛྲ་ཡ་ཛྙཱ་ཡ་བདག་གི་ཏིང་ངེ་འཛིན་མི་གསལ་ཞིང་སྔགས་ཆད་
ལྷག་གི་ཉེས་པ་དང་གཟི་བརྗིད་ཕུན་སུམ་ཚོགས་པ་ལ་ངར་དུ་གཅོད་པ་ཐམས་ཅད་ཤཱནྟིཾ་ཀུ་
རུ་ཡེ་སྭཱ་ཧཱ། རྫས་སྤྱི་ལ། ཨོཾ་ཨགྣ་ཡེ་དེ་ཝ་ཧ་བྱ་ཀ་བྱ་བ་ཧཱ་ན་ཡེ་བདག་ཅག་གི་ཞེས་སྤེལ་ཚིག་གོང་
དང་འདྲ། ཞེས་སྤེལ་ཚིག་ཐོག་མཐའ་གཉིས་སུ་ཅི་རིགས་དང་རྫས་སྔགས་རྐྱང་བས་བདུན་ནམ་ཉེར་གཅིག་སྐབས་
དང་སྦྱར། ༈ དྲང་སྲོང་མེ་ལྷ་ཐུགས་མཉེས་ཏེ་སྐུ་ལས་འོད་ཟེར་འཕྲོས་པས་བསྒྲུབ་བྱའི་སྙིང་
ཁར་ཕོག་སྟེ་སྒོ་གསུམ་གྱི་སྡིག་སྒྲིབ་བསྲེགས། འོད་ཟེར་དང་བདུད་རྩིའི་ཆུ་རྒྱུན་ལྟ་བུར་སྤྲད་
པས་མི་མཐུན་པའི་ཕྱོགས་རྣམས་བཀྲུས་ཏེ་འོག་སྒོ་གཉིས་ནས་ཐོན་པར་བསམས་ཞེས་བརྗོད་ཅིང་
བླུགས་གཟར་གསུམ་མེ་ལྷའི་སྔགས་ཀྱིས་འབུལ། ༈ དྲང་སྲོང་མེ་ལྷའི་ཐུགས་ཀ་རུ༔ ངྑྱཾ་ལས་དུར་
ཁྲོད་གཞལ་ཡས་ཁང༔ གྲུ་བཞི་སྒོ་བཞི་རྟ་བབས་བཞི༔ ཕྱི་ནི་རིན་ཆེན་སྣ་ལྔ་དང༔ ནང་
དུ་ཐོད་པ་སྐམ་རློན་རྙིང་༔ ཞེས་པ་ནས། དེ་ལས་ལྷ་བརྒྱད་ཀླུ་བརྒྱད་བསྣོལ་བའི་གདན། །དེའི་
སྟེང་དུ་ཧཱུཾ་ཡིག སྔོན་པོ་ལས་བྱུང་བའི། །རྡོ་རྗེ་ཧཱུཾ་གིས་མཚན་པར་གྱུར། །ཨོཾ་བཛྲ་ཙཎྚ་མ་ཧཱ་རོ་
ཥ་ན་མ་མ་ཧཱུྃ་ཧཱུྃ་ཕཊ། རྡོ་རྗེ་ཧཱུཾ་སྔགས་ཡོངས་གྱུར་པས༔ བཅོམ་ལྡན་དྲེགས་པ་ཀུན་འདུལ་
ཡབ༔ ཞལ་གསུམ་ཕྱག་དྲུག་ཞབས་བཞི་བསྒྲད༔ ཞེས་པ་ནས། རྡོ་རྗེ་གསུམ་གྱི་རྒྱས་བཏབ་
བོ། །ཞེས་པའི་བར་སོང་ནས། དཀྱིལ་འཁོར་བའི་ལྷ་ཚོགས་ཐམས་ཅད་ཀྱི་སྐུ་ལས་འོད་ཟེར་དཀར་
བོའི་ཚོགས་འཕྲོ་བར་གྱུར། །ཞེས་བརྗོད་ཅིང་བསམ། ཧཱྃ་སྐྱེ་མེད་རྣམ་དག་ཆོས་དབྱིངས་དག་པ་
ལས༔ ཞེས་པ་ནས། རྡོ་རྗེ་གཏུམ་པོ་འཁོར་བཅས་ལ༔ གུས་པའི་ཡིད་ཀྱིས་ཕྱག་འཚལ་ལོ༔ ཨ་
ཏི་བུ་ཧོཿ པྲ་ཏི་ཙཱ་ཧོཿཞེས་པའི་བར་དང་། དེ་ནས་ཕྱིའི་མཆོད་པ་འཕུལ་བ་ནི། ཧཱུཾ་གསང་བདག་ཕྱག་རྡོར་
ལྷ་ཚོགས་ལ༔ ཞེས་པ་ནས། བྷོ་དྷི་ཙིཏྟ་པཱུ་ཛ་ཧོཿཞེས་པའི་བར་དང་། དེ་ནས་སྨན་མཆོད་ནི། ཧཱུཾ་རང་བྱུང་
གདོད་ནས་དག་པ་ཡི༔ ཞེས་པ་ནས། ཙིཏྟ་སིདྡྷི་ཧཱུཾ་གི་བར་དང་། རཀྟའི་མཆོད་པ་ནི། ཧཱུཾ་གསང་བདག་
དཀྱིལ་འཁོར་ལྷ་ཚོགས་ལ༔ ཞེས་པ་ནས། མ་ཧཱ་རཀྟ་ལ་ཁ་རཾ་ཁཱ་ཧི ཞེས་པའི་བར་དང་། དེ་ནས་གཏོར་
202

གསང་བདག་དྲེགས་པ་ཀུན་འདུལ་གྱི་བསྙེན་པའི་ཁ་སྐོང་།
མའི་མཆོད་པ་ནི། ༈ ཧཱུཾ་གསང་བདག་དཀྱིལ་འཁོར་ལྷ་ཚོགས་ལ༔ ཞེས་པ་ནས། མ་ཧཱ་བ་ལིཾ་
ཏ་ལ་ཁ་རཾ་ཁཱ་ཏིཿཨོཾ་སརྦ་ཏ་ཐཱ་ག་ཏ་བཛྲ་པཱ་ཎི་ས་པ་རི་ཝ་ར་ག་ན་ཙཀྲ་པཱུ་ཛ་ཁཱ་ཧི། ཞེས་པས་
ཞོ་ཟན་ཕུལ་ནས། ཡེ་ཤེས་པའི་ལྷ་ཚོགས་རྣམས་ཀྱི་ལྗགས་བྱིན་གྱིས་བརླབ་པ་ནི། ཡེ་ཤེས་ཀྱི་ལྷ་ཚོགས་ཞལ་
འཛུམ་ཞིང་ཅུང་ཟད་གདངས་པའི་ལྗགས་ཧྭལས་སྐྱེས་པའི་རྡོ་རྗེ་རྩེ་ལྔ་པ་ཧཱུཾ་དང་དགང་བླུགས་
ཀྱི་རྩེ་ལ་རཾ་ཡིག་གིས་མཚན་པར་གྱུར་པར་བསམས་ལ། བྱང་ཆུབ་མཆོག་གི་ཕྱག་རྒྱས་དགང་གཟར་བཟུང་
ལ། ཨོཾ་བཛྲ་ཙཎྚ་མ་ཧཱ་རོ་ཥ་ན་མ་མ་ཧཱུཾ་ཧཱུྃ་ཕཊ། ཞེས་སྔགས་ལན་བདུན་གྱིས་མར་ཁུ་དགང་གཟར་བདུན་
ཕུལ་ཏེ། ཨོཾ་ཨགྷ་ཡེ་དི་བྱ་དི་ཥྱ་བི་ཤུདྡྷེ་ཤྲི་ཧ་བྱ་ཀ་བྱ་བ་ཧ་ན་ཡེ་བདག་གི་ཏིང་ངེ་འཛིན་མི་གསལ་
ཞིང་སྔགས་ཆད་ལྷག་གི་ཉེས་པ་དང་ནད་གདོན་སྡིག་སྒྲིབ་མི་མཐུན་པའི་ཕྱོགས་ཐམས་ཅད་
ཤནྟིཾ་ཀུ་རུ་ཡེ་སྭཱ་ཧཱ། ཞེས་པས་འབུལ། འདོད་དོན་གསོལ་བ་ནི། ཡེ་ཤེས་ཀྱི་ལྷ་ཚོགས་རྣམས་ཀྱི་ཐུགས་
ཀ་ནས་འོད་ཟེར་འཕྲོས་པས་བསྒྲུབ་བྱའི་སྡིག་སྒྲིབ་ཉེས་ལྟུང་ནད་གདོན་ལ་སོགས་པའི་མི་
མཐུན་པའི་ཕྱོགས་ཐམས་ཅད་རྣག་ཁྲག་སྲོག་ཆགས་གཟུགས་བརྙན་ལ་སོགས་པའི་རྣམ་པར་
བ་སྤུའི་བུ་ག་ཐམས་ཅད་ནས་ཕྱིར་ཐོན་ནས་བསྲེག་རྫས་རྣམས་ལ་ཐིམ་པར་གྱུར་ཞེས་བསམ་
མོ། ། ༈ བསྲེག་རྫས་འབུལ་ཚུལ་ལ། གཙོ་བོ་དང་ཁྲོ་བོ་བཅུ་ལ་འབུལ་བའི་ཚུལ་གཉིས་ལས། གཙོ་བོ་ལ། དང་བོ་
ཡམ་ཤིང་། གཉིས་པ་མར་ཁུ། གསུམ་པ་རྫས་སྣ་ཚོགས་པའོ། །ཡམ་ཤིང་ལ་སོགས་པ་མཆོག་སྦྱིན་གྱི་ཕྱག་རྒྱས། ཨོཾ་
བཛྲ་ཙཎྚ་མ་ཧཱ་རོ་ཥ་ན་མ་མ་ཧུཾ་ཧཾ་ཕཊ། བྷོ་དྷི་པྲིཀྵ་ཡེ་བདག་གི་ཏིང་ངེ་འཛིན་མི་གསལ་ཞིང་
1/
སྔགས་ལྷག་ཆད་ཀྱི་ཉེས་པ་དང་གཟི་བརྗིད་ཕུན་སུམ་ཚོགས་པ་ལ་བར་དུ་གཅོད་པ་ཐམས་
ཅད་ཤནྟིཾ་ཀུ་རུ་ཡེ་སྭཱ་ཧཱ། ཞེས་པས་ཡམ་ཤིང་ཕུལ། དེ་ནས་དགང་གཟར་གྱིས་མར་ཁུ་ཕུལ་ལ། ཨོྃ་བཛྲ་
ཙཎྚ་མ་ཧཱ་རོ་ཥ་ན་མ་མ་ཧཱུཾ་ཧཱུྃ་ཕཊ། ཨོཾ་ཨགྣ་ཡེ་བདག་གི་ཏིང་ངེ་འཛིན་མི་གསལ་ཞིང་སྔགས་
ལྷག་ཆད་ཀྱི་ཉེས་པ་དང་འབྱོར་བ་ཕུན་སུམ་ཚོགས་པ་ལ་བར་དུ་྾སྭཱ་ཧཱ། ཞེས་པས་མར་ཁུ་དང༌།
དེ་ནས་ཏིལ་སོགས་རྫས་སྣ་ཚོགས་ལ། ཨོཾ་བཛྲ་ཙཎྚ་྾ཧཱུྃ་ཧཱུྃ་ཕཊ། ཨོཾ་སརྦ་པཱ་པཾ་ད་ཧ་ན་བཛྲ་ཡེ་ཧཱུཾ་
ཕཊ། བདག་གི་ཏིང་ངེ་འཛིན་མི་གསལ་ཞིང་སྔགས་ལྷག་ཆད་ཀྱི་ཉེས་པ་ལ་སོགས་པའི་
སྡིག་སྒྲིབ་ནད་གདོན་མི་མཐུན་པའི་ཕྱོགས་ཐམས་ཅད་ཤནྟིཾ་ཀུ་རུ་ཡེ་སྭཱ་ཧཱ། ཞེས་པས་ཏིལ་ལ་
203

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
སོགས་པའི་རྫས་སྣ་ཚོགས་པ་ཕུལ། རྩ་སྔགས་བརྒྱ་དང་བཅུ་ལ། སྤེལ་ཚིག་སྦྱར་ནས་འབུལ་ཚུལ་ཤེས་པར་བྱའོ། །
༈